ועדת הפנים והגנת הסביבה, כנסת 20, פרוטוקול מספר 312, 2016-12-12 12:45

דוד אמסלם: רבותי, אני מתכבד לפתוח את הישיבה בדיון בנושא של רישוי עסקים.

<תומר רוזנר: לא, זה לא החוק, זו רוויזיה על מה שעשינו.

דוד אמסלם: הרוויזיה של רישוי העסקים.

<אריאל יוצר: איזה מהן?

דוד אמסלם: נתחיל הצבעה על הרוויזיה.

<תומר רוזנר: יש לנו קודם כול בקשה לרוויזיה.

<תומר רוזנר: יש לנו שני נושאים שכבר אושרו בוועדה: אחד, הנושא של רישוי בדרך של הצהרה עצמית; והנושא השני זה תיקונים בחוק התכנון והבנייה שנועדו לאפשר שינוי שימוש שלא במסלול של שימוש חורג, ושינויים בהיטל השבחה לגבי שימוש חורג מתוכנית או מהיתר, שנועדו לאפשר עסקים.

<תומר רוזנר: במסגרת הדיון נוסף גם סעיף שעניינו פטור בתנאים מסוימים למתקנים פוטו-וולטאים, והסיכום היה שבעצם הנושא הזה יבוא לרוויזיה.

<תומר רוזנר: אם יש הסתייגויות למשרדי הממשלה בנושאים האלה נשמע אותם, ואז הוועדה תחליט אם היא עומדת על הנוסח כפי שהיא אישרה אותו קודם או משנה משהו.

דוד אמסלם: מה הרוויזיה?

<תומר רוזנר: הרוויזיה היא רוויזיה כללית על הצעת החוק.

<תומר רוזנר: ביקשתם שהממשלה תשקול את השינויים שהוועדה הכניסה, נתתם להם הזדמנות נוספת.

דוד אמסלם: מה עמדת הממשלה?

<אריאל יוצר: עמדת הממשלה, אני עובר נושא נושא, בסדר?

<אריאל יוצר: עמדת הממשלה על עניין היטל ההשבחה על השימוש החורג על סוגיו - - -

דוד אמסלם: זה היה השבחה או ארנונה?

<תומר רוזנר: השבחה.

<אריאל יוצר: השבחה.

<אריאל יוצר: עמדת הממשלה המקורית כמו שהצביעו עליה בהצעת החוק אמרה: אין התניה בין תשלום היטל השבחה למתן שימוש חורג, ומוסיפים את פקודת מסים גבייה.

<אריאל יוצר: במהלך הדיונים כאן לאור בקשת הוועדה, עמדת הוועדה, התקדמנו עוד צעד וקבענו שבשימוש חורג מהיתר ישולם בתחילת הדרך 25% ויחול פקודת מסים גבייה על היתר, ו-40% בשימוש חורג מתוכנית עם פקודת מסים גבייה.

<אריאל יוצר: בעינינו זו פשרה מספקת, ואנחנו מבקשים לשמור עליה ככה.

דוד אמסלם: זאת אומרת, בעצם מה?

דוד אמסלם: אתם מתנגדים לעניין?

<תומר רוזנר: לא, הם מתנגדים לשינוי ממה שהוועדה החליטה.

<אריאל יוצר: לא מתנגדים, רוצים לשמור על ההצעה כמו שהוועדה הציעה אותה ולא לשנות.

דוד אמסלם: אתם תומכים במה שסיכמנו?

<אריאל יוצר: כן, 25%, 40% עם פקודת מסים גבייה.

<תומר רוזנר: ולגבי הפוטו-וולטאי מה?

<אריאל יוצר: זה לעניין הזה.

<אריאל יוצר: לגבי הפוטו-וולטאי, מה שנדון בוועדה – ואני חושב שהם בחדר הצדדי דנים על זה עוד פעם – זה שיהיה פטור מהיטל השבחה עד 200 מטר על גג במגורים ושימוש נלווה לעסק.

<אריאל יוצר: כממשלה אנחנו עומדים מאחורי העניין הזה.

<אריאל יוצר: אני חושב שלמגישת ההסתייגות יש הסתייגות על ההסתייגות, והם נמצאים שם.

דוד אמסלם: אתם בעצם מסכימים לקטע של המלצה עם מטר?

<אריאל יוצר: במגורים ושימוש לעסק על גג.

<סיון להבי: גגות.

דוד אמסלם: על גג, על מגורים, ועל גגות של עסקים עד 200 מטר.

<אריאל יוצר: ומגורים.

דוד אמסלם: ומה קורה למפעלים בשימוש עצמי, למשל?

<סיון להבי: כל מתקן שהוא על גג - - -

דוד אמסלם: דקה, אסביר למה הכוונה.

דוד אמסלם: תראה, אנחנו בעצם מדברים על ארנונה עכשיו.

<אריאל יוצר: לא, על היטל השבחה.

דוד אמסלם: אה, גם השבחה?

<תומר רוזנר: רק השבחה.

<תומר רוזנר: על ארנונה יש להם כבר פטור היום עד 200 מטר.

<אריאל יוצר: יש להם אגורה.

<סיון להבי: עד 200 מטר יש פטור לפי פקודת - - -

<תומר רוזנר: אבל שם זה לא מוגבל.

<סיון להבי: רק על גג.

<תומר רוזנר: רק על גג, אבל לא מוגבל בייעוד כשזה למגורים או לעסק.

<סיון להבי: אנחנו רוצים להיות מתואמים להצעה החוק.

<תומר רוזנר: שם זה לא מוגבל, אם אינני טועה.

<תומר רוזנר: סיון, שם זה מוגבל?

דוד אמסלם: בעצם עד 200 מטר אנחנו אומרים בעצם שיש פטור מהשבחה.

<אריאל יוצר: אמת.

דוד אמסלם: וזה על בתי מגורים.

<אריאל יוצר: ושימוש נלווה לעסק, זה לא השימוש העיקרי.

<תומר רוזנר: מה שאמרת, שימוש עצמי של מפעל.

דוד אמסלם: שימוש נלווה לעסק זה שימוש של מפעל?

דוד אמסלם: נניח שמפעל רוצה אספקה עצמית.

<אריאל יוצר: בדרך כלל כל מה שנמצא על גג - - -

דוד אמסלם: דקה, יוצר.

דוד אמסלם: זה לא במגבלת ה-200 מטר, נכון?

<אריאל יוצר: כן.

כן.

דוד אמסלם: זה שני דברים שמצטברים?

<תומר רוזנר: כן, מצטברים.

דוד אמסלם: שני תנאים מצטברים.

<אריאל יוצר: 200 מטר בשימוש נלווה.

דוד אמסלם: ואם יש לך עסק שבעצם רוצה, ויש לנו עניין במדינה לעודד אותו לפחות לתצרוכת העצמית שלו, למה שניתן לו היטל השבחה?

דוד אמסלם: הוא משתמש בזה לעצמו, הוא לא מוכר, זה לא עסק.

<תומר רוזנר: מה זאת אומרת?

<תומר רוזנר: זה חוסך כסף.

דוד אמסלם: בסדר, אבל יש לנו גם אינטרס בעניין הזה.

<תומר רוזנר: כל עסק יש לו אינטרס.

<אריאל יוצר: רק תסביר את השאלה.

דוד אמסלם: אם נניח הוא נהיה סוחר ונהיה לי עכשיו מוכר חשמל אז זה משהו אחר.

דוד אמסלם: אם למשל יש עסק, מאפייה שהחליטה שהיא שמה על הגג - - -

יעל כהן-פארן: אפשר להיות מפיק חשמל גג של 1,000 מטרים גם.

דוד אמסלם: דקה, יש לך איזו רפת והוא לוקח את החשמל לטובת הרפת, לא יודע, אז יש לו רפת 400 מטר גג.

<תומר רוזנר: אבל המערכת לא עובדת ככה.

דוד אמסלם: אז אני שואל שאלה, למה שלא נעשה את זה כתנאי מספיק, זאת אומרת, עד 200 מטר כולל כל הבניינים, מבנים ועסק ונלווה לעסק, ואם זו צריכה אישית של העסק שהוא לא מוכר את החשמל, אלא הוא פשוט מאוד צורך פחות או יותר את הצריכה שלו.

<אריאל יוצר: מה שנקרא מונה נטו.

דוד אמסלם: כן, אז לא אכפת לנו, שיעשה.

<סיון להבי: יש קושי גדול מאוד לפקח על זה.

<אריאל יוצר: בלי מגבלת 200 מטר.

דוד אמסלם: כן, נראה לי הגיוני.

<תומר רוזנר: לדעתי זה לא עובד ככה מבחינה טכנולוגית, אבל את זה אני לא יודע.

דוד אמסלם: למה?

יעל כהן-פארן: זה עובד, זה עובד.

יעל כהן-פארן: תומר, יש הסדרות שונות.

דוד אמסלם: למשל, יש לך מפעל שבעצם צורך הרבה חשמל, נניח שהוא צרכן חשמל גדול, מפעל טקסטיל, לא יודע מה, ויש לו גג של 500 מטר, והוא אומר: תשמע - - -

<תומר רוזנר: אני לא מספיק יודע, אבל לדעתי הוא מחובר בכל מקרה לרשת, בכל מקרה.

דוד אמסלם: הוא יהיה מחובר לרשת.

<אריאל יוצר: אבל הוא לא מוכר חשמל.

דוד אמסלם: אבל הוא לא מוכר, הוא בעצם מתאזן עם חברת החשמל על הצריכה שלו.

<תומר רוזנר: לפי מה שאני יודע, אבל אני לא מספיק יודע, זה - - -

<אריאל יוצר: זה הסדרת מונה נטו.

דוד אמסלם: כן, בדיוק.

דוד אמסלם: אז מה?

<סיון להבי: יהיה מאוד קשה לפקח על זה.

דוד אמסלם: למה?

<סיון להבי: כי במטרז' זה יותר פשוט.

<סיון להבי: ולעקוב אחרי שיטת ההתחשבנות מול חברת החשמל - - -

דוד אמסלם: יש מה שנקרא מונה נטו.

דוד אמסלם: אם הוא יביא את זה - - -

<איתן אטיה: ו-200 מטר זה לא מספיק לצריכה של עסק של מוסך.

דוד ביטן: רוצים אותך.

דוד אמסלם: דקה.

דוד אמסלם: אני צורך את החשמל, אז איפה הבעיה?

<תומר רוזנר: כי היום אתה תביא אישור ומחר לא.

<תומר רוזנר: אתה הרי רוצה פטור חד-פעמי.

<סיון להבי: יש קושי לעשות את ההבחנה בין המערכות השונות איך הן מתחשבנות עם חברת החשמל.

דוד אמסלם: הבנתי מה שאתה אומר.

<חיים ביבס: זה לא ארנונה, זה השבחה.

דוד אמסלם: לחברת הכנסת שרן שעשתה דיון בחוץ במקום להיות פה בדיון ולשמוע, בגדול הייתי מבקש שתסבירו לה.

דוד אמסלם: תומר, בקטע המזוקק אני מקבל את הגישה שאם יש מפעל שצורך חשמל לצריכה אישית שלו ומייצר אותו זה האינטרס שלנו להגיד לו: תשמע, אחי, בכיף, לא להכביד עליו.

דוד אמסלם: אז מה אמרת לי לגבי הנושא הזה?

<תומר רוזנר: שסיון יסביר את זה.

דוד אמסלם: סיון, בבקשה.

<סיון להבי: אני אומר, לקבוע תנאי כזה בחקיקה יכול להיות מורכב כי זה מצריך בעצם מהרשויות ללכת לראות בדיוק מה החוזה של אותו מפעל מול חברת חשמל ולהתחיל להיכנס לחברת החשמל.

דוד אמסלם: זה לא מפריע לי, שיבוא ויבדוק לפני שהוא נותן את האישור.

שרן השכל: הוא יכול גם להראות שחברת חשמל לא משלמת לעסק.

דוד אמסלם: רק דקה, הנקודה שתומר אמר לי זה יותר מעניין אותי.

<תומר רוזנר: זו נקודה מאוד פשוטה.

<תומר רוזנר: הנקודה היא כזאת, הפטור מהיטל השבחה הוא פטור חד-פעמי שניתן מראש ברגע שעושים את המערכת בין אם כבר התקינו אותה או לא התקינו אותה.

<תומר רוזנר: המשתמש מן הסתם יכול אחרי שנה לשנות את השימוש, ולא תהיה שום בקרה על זה או אפשרות לבדוק אם הוא - - -

דוד אמסלם: זו הבעיה היותר מורכבת שאני לא יודע איך ללכת אתה.

<מירה סלומון: נכון, בהחלט.

<עופר מסינג: לכן אני חושב שההצעה שהצענו, הגענו אליה, ש-200 מטר הם בגדול יכולים לשמש - - -

דוד אמסלם: הבנו, את ה-200 מטר שמנו בצד.

<עופר מסינג: רגע, הבנתי.

<איתן אטיה: אדוני, יש פתרון לזה.

דוד אמסלם: דקה.

דוד אמסלם: אומר איתן, 200 מטר סך הכול זה בקושי למוסך קטן זה בסדר, שמנו בצד.

דוד אמסלם: אבל יותר מעניין אותי – עשיתי יום עיון בנושא אנרגיות מתחלפות, איתן היה שותף, זה אינטרס של המדינה.

דוד אמסלם: אני רואה את זה כאינטרס מובהק שלנו לעודד אנשים לייצר חשמל.

דוד אמסלם: לא לקחו מהרשויות משהו, זו לא בנייה או משהו, למישהו בא רעיון והוא שם, כמו שאנחנו לא לוקחים על דודי השמש וכו'.

דוד אמסלם: אבל אני רוצה להתקדם.

דוד אמסלם: אם זה משהו מסחרי, מובן לי, אחלה, בא בן-אדם פתח לעצמו מפעל חשמל, מייצר, תשלם.

דוד אמסלם: תשלם ארנונה, תשלם הכול כמו כל מפעל.

דוד אמסלם: אבל אם זה לתצרוכת אישית שלו וזה רק חוסך לו בחשמל בעלויות – הרי גם הפנלים עולים לו, תזכור, אנחנו הרי מעודדים אותם לשם, המדינה אפילו ב-cash flow נתנה להם עידוד כשהייתה בתעריפים, בהבדלים, יש לנו עניין שהעסק הזה יתפתח.

<תומר רוזנר: סבסוד.

דוד אמסלם: סבסוד.

דוד אמסלם: למה לנו בסוף לקנות דלקים, לייצר תחנות כוח.

דוד אמסלם: תחשוב שכל זה רק של בן-אדם אחד, שאנחנו יכולים לקחת את זה מהאנרגיה שיש לנו פה, אז אנחנו רוצים להקל עליו, לא להכביד.

דוד אמסלם: אלו לא הכנסות שאנחנו לוקחים מהרשויות, אלא עוד אפילו הן לא שם בכלל.

דוד אמסלם: לכן מעניין אותי איך אנחנו מסדירים את זה שזה לתצרוכת האישית ולא לאיזשהו משהו מסחרי.

<איתן אטיה: אדוני, יש לזה פתרון.

דוד אמסלם: בבקשה.

<איתן אטיה: בוא לא ניתמם, אי-אפשר לחבר לרשת שום דבר בלי אישור של רשות החשמל וחברת החשמל, ואין הסדרות.

<איתן אטיה: יש הסדרת אחת, הסדרת מונה נטו, וקוראים לה מונה נטו, וההסכם עם חברת חשמל הוא מונה נטו.

דוד אמסלם: רק שנייה, איתן, הבנתי.

דוד אמסלם: ברגע שיש לנו מונה - - -

שרן השכל: חברת חשמל משלמת בעצם לעסק.

דוד אמסלם: אנחנו מכירים את הכול.

דוד אמסלם: אני שואל, אם יש לך חוזה בחברת חשמל אתה לא יכול להמיר אותו אחרי זה לחוזה אחר?

<איתן אטיה: אתה לא יכול לעבור בין הסדרות.

<איתן אטיה: זה כתוב באמות המידה של רשות החשמל, אי-אפשר לעבור בין הסדרה להסדרה.

דוד אמסלם: הבנתי.

דוד אמסלם: אז זה עונה לנו על העניין.

<אריאל יוצר: כן, אם זה ככה, זה עונה.

שרן השכל: נכון.

דוד אמסלם: אם זה ככה זה עונה לנו על העניין.

דוד אמסלם: בבקשה, חיים.

<חיים ביבס: אפשר לתת פטור לשנתיים.

<חיים ביבס: בתום שנתיים כהוראת שעה - - -

<תומר רוזנר: איך אפשר?

<תומר רוזנר: היטל השבחה הוא משלם פעם אחת.

דוד אמסלם: הוא רוצה שנעשה את זה כהוראת שעה לשנתיים ונבחן.

יעל כהן-פארן: בלי הגבלת מטרים?

שרן השכל: אבל, דודי, בלי הגבלה של מטרים.

יעל כהן-פארן: הוראת שעה בלי הגבלת מטרים.

דוד אמסלם: מקבל.

דוד אמסלם: הלו, שנייה.

<איתן אטיה: אבל לא רק על מונה נטו, אני אסביר.

<איתן אטיה: אני יכול להסביר, אדוני?

דוד אמסלם: כן, בבקשה.

<איתן אטיה: אנחנו נמצאים לפני גל של מכרזים, 1,000 מגה-ואט שרובם ילכו לקרקעות למושבים ולקיבוצים.

<תומר רוזנר: זה לא רלוונטי כאן.

<איתן אטיה: אני מציע לשלטון המקומי, פספסתם את התחום הזה ב-2010 כי לא יכולתם לעמוד בתור של המכסות, תפתחו את השערים עכשיו, שנתיים תנו לתחום הזה פטור מהיטל השבחה כדי שנוכל להתמודד במכרזים גם בערים.

<עופר מסינג: אז זה לא שימוש עצמי.

<איתן אטיה: תראו מה יקרה עוד שנתיים, יהיה לכם תחום, כרגע אין תחום, זה תינוק ששמים עליו משקולת, לא פחות מזה.

<איתן אטיה: אני מציע לאדוני, ביבס מהשלטון המקומי, התחום הזה לא קיים כרגע.

דוד אמסלם: איתן, זה לא עומד לפתחנו כרגע, גם לא במסגרת הצעת החוק הזו.

דוד אמסלם: דרך אגב, אני טוען, בגלל שרן, זו הצעת חוק שלא נדונה לפנינו בכלל.

דוד אמסלם: אני כרגע מנסה לסדר אותה פה גם כשהיא לא קשורה.

דוד אמסלם: לכן אני רוצה לעשות איזשהו compromise קטן ולהציע את ההצעה הבאה, ואם משהו לא בסדר - - -

<תומר רוזנר: אז תפתח את הרוויזיה.

דוד אמסלם: אני פותח את הרוויזיה.

<תומר רוזנר: אז תצביע.

דוד אמסלם: בסדר, אני פותח את הרוויזיה.

דוד אמסלם: אז בוא נישאר בפוטו-ווטלאי.

<תומר רוזנר: ותצביע על זה.

דוד אמסלם: מי בעד פתיחת הרוויזיה?

דוד אמסלם: בעד – 8

דוד אמסלם: נמנעים – אין

דוד אמסלם: אז אנחנו פותחים את זה לדיון.

דוד אמסלם: תראו, אני רוצה להישאר במתכונת שהצעתי.

דוד אמסלם: אני חושב שבואו נלך על ה-200 מטר בגגות של הבתים, בתי-עסק בלי קשר למה שהוא עושה עם זה.

דוד אמסלם: דרך אגב, לרוב זה צריכה אישית.

<חיים ביבס: צריך גם 200 מטר לכולם.

<אריאל יוצר: מקובל.

דוד אמסלם: כן, לכולם.

<איתן אטיה: יש לנו גם יותר מזה היום, אדוני, בחוות דעת של משרד הפנים משפטית אפשר לעשות בזה שימוש עצמי.

דוד אמסלם: איתן, תן לי להתקדם.

<חיים ביבס: אם יש אז למה אתה צריך את החוק?

שרן השכל: אנחנו מחוקקים את זה - - -

דוד אמסלם: מעבר לזה, כל מפעל או מישהו שצריך את זה לתצרוכת עצמית ובעצם הוא מוכיח לנו שזה לתצרוכת עצמית באמצעות הסכם ההתקשרות שלו עם חברת חשמל, אז אנחנו לא צריכים הגבלה בסך הכול מבחינת המטרז'.

שרן השכל: נכון, נכון מאוד.

דוד אמסלם: סך הכול שייצר כמה חשמל שהוא רוצה וצריך, ויחסוך לנו את זה בקצה בכל מיני זיהומים ודלקים אחרים ועלויות אחרות.

<עופר מסינג: זה בתנאי שהוא לא משנה את ההסכם עם חברת החשמל.

דוד אמסלם: ברור.

דוד אמסלם: דרך אגב, ההסכם הוא חד-פעמי.

דוד אמסלם: בבקשה.

<חיים ביבס: אני חייב לומר משהו.

<חיים ביבס: תראו, בדקתי, מרבית הרשויות, כולל העיר שאני עומד בראשה, בכלל לא לוקחת השבחה בנושא של - -

<תומר רוזנר: פוטו-וולטאי.

דוד אמסלם: נכון.

<חיים ביבס: יש רשויות בודדות.

<חיים ביבס: עכשיו, מה שאתם עושים בעל כורחכם, גם שרן וגם אדון פרנס, שאתם תביאו את הרעיון לגזברים, כל הגזברים יבדקו אתכם עכשיו כדי לראות בדיוק למה צריך לגבות, כי זה מה שעשיתם על משהו שהייתם יכולים לקחת בחוק הקיים ולהמשיך להוביל אותו ולעשות בלי לעשות מזה איזשהו דגל שאחר כך ייקחו.

<חיים ביבס: ומה שיקרה בהכרח, שכל הגזברים יישרו קו, כולם מחר בבוקר ייגבו.

<חיים ביבס: ולא רק זה, מה שאתם עושים, אתם גורמים נזק לתחום הירוק יותר מאשר תועלת.

שרן השכל: דודי, אני רק רוצה לענות לו.

<חיים ביבס: אצלי כל בתי-הספר, ל-24 בתי-ספר מתוך 40 יש גגות סולריים שכל התקציב הולך לתוך המערכת עצמה, אבל זה סתם, אתם עושים לעצמכם נזק, ובסדר גמור.

דוד אמסלם: אכרם, תחליף אותי בבקשה.

שרן השכל: חיים, תשובה למה שאמרת.

שרן השכל: היום בשמונה שנים 12,000 גגות סולריים.

שרן השכל: אנשים לא באים - - -

<תומר רוזנר: וכמה גבו מאז?

<תומר רוזנר: מכמה מהם גבו היטל השבחה?

<חיים ביבס: 12,000 גגות סולריים כי השוק הפרטי - - -

שרן השכל: אנשים לא באים לבקש אותם בגלל הביורוקרטיה - -

<חיים ביבס: לא, לא נכון.

שרן השכל: - - ובגלל שהם פוחדים שהם עלולים - - -

<חיים ביבס: לא נכון.

שרן השכל: אז אתה טועה.

<עופר מסינג: אבל השבחה זה לא לב לבה של הבירוקרטיה.

<קריאות: - - -

שרן השכל: יזמים ובעלי עסקים לא באים לבנות את הגגות הסולריים האלו בגלל הביורוקרטיה הזו.

<חיים ביבס: ועל ה-12,000 כמה היטל השבחה גבו?

אכרם חסון: בוא נשמע אותה, בבקשה.

שרן השכל: עכשיו סוף כל סוף נוכל לפתוח את זה בפניהם ויהיו יותר עסקים ירוקים בשביל כולנו, בשביל האוויר של כולנו.

אכרם חסון: בוא נשמע את יעל, בבקשה.

<חיים ביבס: אין לכם מושג מה אתם אומרים אפילו.

<קריאות: - - -

אכרם חסון: חברים.

יעל כהן-פארן: אני חושבת שאנחנו הולכים ממדינת חלם למדינת עוד יותר חלם.

יעל כהן-פארן: יש פה בעיה, אנחנו רוצים לעודד את הפנלים הסולריים על גגות קודם כול, זה אינטרס של כולם, שעל כמה שיותר גגות יהיו פנלים סולריים.

יעל כהן-פארן: היום תעבור בקריאות שנייה ושלישית הצעת החוק שהגשתי, היום היא עוברת אחרי הצהריים לפטור ממס הכנסה וממע"מ לגגות פרטיים.

יעל כהן-פארן: ומה שנותר כחסם – זה היה חסם והוא יוסר היום – מה שנותר כחסם זה היטל השבחה שרשויות – אתה צודק, ביבס, שבסוף הרשויות מוותרות עליו, אבל מתי?

יעל כהן-פארן: אחרי ויה-דולורוזה, אחרי שכל יזם הולך לבתי-משפט ומראה חוות דעת של שמאי שאין לו כאן רווחים, ובסוף אחד אחרי השני, וזה מתי מעט, כי מי יש לו כוח לדבר הזה?

יעל כהן-פארן: מה שאני אומרת זה שבואו עשה פה משהו עם שכל, לא נגביל במטרז'.

יעל כהן-פארן: אני אפילו אגיד יותר מזה, מאחר שגם אני הגשתי את ההסתייגות שהתקבלה בפעם שעברה, ואני פונה כאן לשרן להצטרף אלי, שאם מגבילים במטרז' אנחנו מסירות את כל הסעיף הזה מהחוק.

שרן השכל: לא, דודי אמר שלא מגבילים.

יעל כהן-פארן: אבל עכשיו הוא כן אמר שמגבילים.

שרן השכל: לא.

<אריאל יוצר: בצריכה העצמית לא.

שרן השכל: הוא אמר שעד 200 מטר אין שום הגבלה.

שרן השכל: אם זה מעל 200 מטר אתה רק צריך להראות אישור מחברת חשמל שאתה לא מקבל על זה רווחים.

יעל כהן-פארן: שזה מונה נטו.

שרן השכל: בדיוק.

<חיים ביבס: והוראת שעה לשנתיים.

<תומר רוזנר: על זה עוד לא החליטו.

<חיים ביבס: שיבדקו את הדברים, לא מדובר בביזנס.

<אריאל יוצר: בקיצור, שזה לצריכה עצמית.

שרן השכל: שזה לצריכה עצמית, ואז הוא מקבל פטור מהיטל השבחה, זה הכול.

<חיים ביבס: והוראת שעה לשנתיים.

<חיים ביבס: ופטור כדי שיבדקו את הדברים שבדיוק אומרים עליהם שלא מדובר בבזניס, אלא באמת לשימוש עצמי.

<חיים ביבס: אם בן-אדם עושה ביזנס צריך לשלם עליו, מה לעשות.

<חיים ביבס: אני יודע שבן-אדם לוקח - - -

שרן השכל: נכון, אנחנו בעד זה, אבל גם היום לצריכה עצמית אתם מונעים, זו הבעיה.

<עופר מסינג: לא מונעים אף אחד, שרן, באמת.

<קריאות: - - -

יעל כהן-פארן: - - -

אכרם חסון: סליחה, חברים.

אכרם חסון: יעל, שנייה.

שרן השכל: ביורוקרטיה בכספים ובהיטלים אלו חסמים שמונעים מאנשים לעשות את זה.

שרן השכל: אתם לא יכולים להתעלם מהעובדה הזו.

שרן השכל: בואו נשחרר את זה.

<חיים ביבס: אל תתעלמי מהעובדה - - -

<קריאות: - - -

אכרם חסון: חברים, בואו נעצור כאן.

<חיים ביבס: זה לא קשור.

אכרם חסון: סליחה, חברים, בואו נעצור כאן.

אכרם חסון: ניתן לתומר, יש עוד נושא אחר שהוא צריך להציג וזמננו קצר.

<תומר רוזנר: הנושא השני הוא חלק הצעת החוק העוסק בבקשה לשינוי שימוש שלגביה הוסף בחוק, כפי שאושר בוועדה, נושא של אפשרות ערר.

<תומר רוזנר: בנוסח שהוועדה אישרה נאמר שכל הרואה עצמו נפגע מהחלטה בנושא של שינוי שימוש יוכל להגיש ערר על העניין הזה.

<תומר רוזנר: כפי שאתם זוכרים, מדובר בשימוש למטרות עסק שאין עמו בנייה וכו'.

<תומר רוזנר: הובע חשש בקרב נציגי הממשלה שזה פותח פתח רחב מדי לזכות הערר באופן כזה שבעצם יהפוך את המנגנון הזה למנגנון לא יעיל, ולכן יש מקום לעשות שינוי בנוסח לדעתנו, אם הוועדה תקבל את העמדה, ולהגביל את זכות הערר לאותם אנשים שבעצם הם יכולים להגיש התנגדות.

<תומר רוזנר: זאת אומרת, זה אלה שאו מי שמבקש שינוי שימוש ודחו לו את הבקשה, או מתנגד מקרב הבניין שלו עצמו, או המקרקעין שלו עצמם שבעצם התנגדותו נדחתה.

<תומר רוזנר: אז אני אציע שרוני תקרא את הנוסח.

יוליה מלינובסקי: אבל זה לא נכון, יש גם שכנים שמתנגדים.

<קריאות: - - -

<אריאל יוצר: שכנים לא יכולים להתנגד במנגנון שנמצא פה בשינוי שימוש.

יוליה מלינובסקי: אני יודעת על מה אתה מדבר.

<סיון להבי: בשינוי שימוש.

<תומר רוזנר: לא, זה משהו חדש.

יוליה מלינובסקי: אם אתה עושה גן-ילדים זה שינוי שימוש.

יוליה מלינובסקי: ואז באותו בניין, למשל, מסכימים אבל שכן שליד מתנגד, אז אתה מונע ממנו - - -

<תומר רוזנר: אבל בהצעה הממשלתית במצב הזה לא יהיה לאותו שכן מעמד.

יוליה מלינובסקי: אבל זה פוגע בזכויות של האנשים, סליחה.

יוליה מלינובסקי: אתה פוגע בחופש - - -

<תומר רוזנר: יכול להיות, אבל זה מה שהוועדה אישרה.

יוליה מלינובסקי: סליחה, יש מנגנון בתחום תכנון ובנייה על נושא ערר, קודם כול מגישים התנגדויות, אז אתה יכול - - -

<תומר רוזנר: במקרה הזה אין התנגדות של שכנים, זה בדיוק העניין.

יוליה מלינובסקי: אבל אם הייתה התנגדות של שכנים - - -

<תומר רוזנר: אין.

<תומר רוזנר: לא נותנים להם אפשרות.

<קריאה: אין.

<קריאה: זה בדיוק העניין.

יוליה מלינובסקי: אתה פשוט מונע משכנים להתנגד רק מאותו בניין?

מיכאל מלכיאלי: איזו התנגדות יכולה להיות?

<תומר רוזנר: זאת הצעת הממשלה שהתקבלה.

מיכאל מלכיאלי: איזה התנגדות יכולה להיות?

מיכאל מלכיאלי: איזה נזק יכול להיות לאדם שאדם אחר שם סולרי על הגג שלו?

<תומר רוזנר: אנחנו לא מדברים על זה בכלל.

אכרם חסון: לא על זה.

<אריאל יוצר: איזה סלט.

<קריאה: גן-ילדים על הגג סולרי.

אכרם חסון: חברים.

<מירה סלומון: מדברים על רישוי עסק.

יוליה מלינובסקי: סליחה, אני רוצה להגיד.

יוליה מלינובסקי: יש לי בית פרטי, השכרתי את זה לגן-ילדים, גן-ילדים מבקש שינוי בשימוש, נכון?

יוליה מלינובסקי: כי ככה זה צריך להיות, זה לצורך רישוי העסקים.

יוליה מלינובסקי: שכנים מצד שמאל ומימין לא רוצים שזה יהיה גן ילדים, כולם רוצים גני-ילדים אבל לא בשכנות, זאת אומרת, איפשהו במקום אחר.

יוליה מלינובסקי: לאותם שכנים יש היום זכות - - -

<עופר מסינג: השאלה אם זה שינוי מתב"ע או שינוי מהיתר.

<אריאל יוצר: אני יכול להסביר?

אכרם חסון: רק שנייה.

יוליה מלינובסקי: שינוי תב"ע זה משהו אחר.

<עופר מסינג: בשינוי תב"ע אין בעיה, יש להם את המסלול שהם יכולים להתנגד.

<עופר מסינג: בשינוי מהיתר - - -

יוליה מלינובסקי: אבל אני מדברת אתך על שימוש חורג, בדרך כלל זה לחמש שנים, נכון?

יוליה מלינובסקי: אתה מונע מהם את הזכות.

אכרם חסון: חברים, בואו נשמע תשובות.

<תומר רוזנר: הנושא הזה לא נפתח ברוויזיה הזאת.

אכרם חסון: אני יודע, אבל מאחר שהעלית את הנושא, בוא נשמע מה אומר נציג האוצר, בבקשה.

יוליה מלינובסקי: אבל איך אתה קשור לזה?

יעל כהן-פארן: - - - את לא יודעת?

<אריאל יוצר: ממש בקצרה, כי באופן עקרוני - - -

<תומר רוזנר: זה לא נפתח לרוויזיה.

<אריאל יוצר: בדיוק.

<אריאל יוצר: הוועדה כבר הכריעה בסוגיה הזו ולא זה מה שמונח על השולחן, אבל אני בכל זאת מסביר.

<אריאל יוצר: הבאנו לכאן לאישור הוועדה הליך חדש שנקרא שינוי שימוש, שחל בתנאים מאוד מגבילים כשהשימוש תואם תב"ע, וכשההיתר ניתן בשנת 1992 ואילך, וכשאין עבודות - - -

<קריאות: - - -

<קריאה: כבר לא.

<אריאל יוצר: סליחה, בסדר, סליחה.

<אריאל יוצר: וכשאין עבודות טעונות היתר בנייה, כמה תנאים מגבילים שקובעים מהו הליך של שינוי שימוש, לא שימוש חורג מהיתר.

<אריאל יוצר: ובהליך הזה קבענו שקיימת זכות התנגדות רק למי שגר באותו בניין ולא לגובלים.

יוליה מלינובסקי: תן דוגמה, מה אתם מציעים?

<אריאל יוצר: דוגמה, הייתה שם דירה, לצורך העניין, והיא עמדה בכל הכללים ועכשיו שינו את זה מדירה למשרד עורכי-דין, נניח.

יוליה מלינובסקי: זה שימוש חורג, סליחה.

<אריאל יוצר: אז עכשיו הוועדה כבר קיבלה הכרעה שזה לא שימוש חורג אלא שינוי שימוש בתנאים מאוד מגבילים.

יוליה מלינובסקי: הייתה דירה, הפכה לגן-ילדים, זה שינוי שימוש.

<אריאל יוצר: לא אמרתי גן.

<תומר רוזנר: זה מותר בתב"ע.

<אפרת ברנד: התוכנית אפשרה לעשות גם משרד עורכי-דין וגם מגורים.

<אריאל יוצר: בהתאם לתוכנית.

<אפרת ברנד: ההיתר הראשון הוצא רק למגורים.

<אפרת ברנד: עכשיו בא מבקש ואומר: אני רוצה גם לעשות את השימוש הזה שניתן בתוכנית בתנאים שלא צריך שום היתר בנייה, כלומר, לא נדרשות עבודות שטעונות היתר בנייה.

<אפרת ברנד: זה משהו מאוד מצומצם.

<אריאל יוצר: נכון.

<אריאל יוצר: אמת.

<אפרת ברנד: במנגנון המיוחד הזה נקבע שההתנגדות ניתנת רק למחזיקים בבניין עצמו, ולכן לא סביר שלא תינתן להם התנגדות, אבל תינתן להם זכות ערר, וזה בהמשך למה שתומר הסביר.

<תומר רוזנר: רוני, תציגי בבקשה את הנוסח החדש.

<רוני טיסר: אני אקריא את הרישה של סעיף קטן (ד), היא נמצאת אצלכם בעמוד 2 בנוסח שנמצא בטאבלטים, שהיא הרישה שאנחנו משנים: סעיף קטן (ד) "הרואה עצמו נפגע מהחלטת רשות הרישוי המקומית לסרב לבקשה לפי סעיף זה או לדחות הערה שהוגשה לפי סעיף זה רשאי לערור בפני ועדת הערר בתוך 15 ימים מיום שהומצאה לו ההחלטה".

<תומר רוזנר: אדוני, זהו, הדיון הסתיים בשני הנושאים, אפשר לגשת להצבעה.

דוד אמסלם: אני יכול להצביע על שניהם?

<תומר רוזנר: אני רק אסכם את מה שהחלטתם.

<חיים ביבס: הוראת שעה.

<תומר רוזנר: - - לשימוש עצמו, לצריכה עצמית מה שנקרא, לא תחול המגבלה הזאת.

<עופר מסינג: להוראת שעה.

<תומר רוזנר: על הוראת שעה עוד לא החלטנו.

יעל כהן-פארן: אפשר לבקש התייעצות סיעתית?

דוד אמסלם: את תמיד יכולה לבקש, זה בסדר.

דוד אמסלם: את רוצה?

<עופר מסינג: תומר, חובת ההוכחה על עסק.

<עופר מסינג: זאת אומרת, העסק צריך לבוא ולהציג את הכול.

<תומר רוזנר: והנושא השני כפי שהציגה אותו רוני, שינוי בנוסח לגבי הערר.

דוד אמסלם: בסדר.

דוד אמסלם: את רוצה התייעצות סיעתית?

דוד אמסלם: חמש דקות התייעצות סיעתית.

דוד אמסלם: אני מחדש את הדיון.

דוד אמסלם: כן, מה אתם אומרים?

יעל כהן-פארן: תודה.

יעל כהן-פארן: אני רוצה לבקש הבהרה.

דוד אמסלם: מה יצא בהתייעצות?

יעל כהן-פארן: רציתי לבקש הבהרה.

יעל כהן-פארן: לגבי הוראת שעה לשנתיים, תומר, כמובן שאין כוונה שבעוד שנתיים יוטלו איזשהם היטלים על מי שיתקין גג סולרי - -

דוד אמסלם: לא, אני אסביר מה הכוונה.

יעל כהן-פארן: - - אלא שאולי ההוראה הזאת תייצר בעוד שנתיים?

דוד אמסלם: אני אחדד את העניין.

דוד אמסלם: הרי אין מחלוקת על הרעיון, אלא מאי?

דוד אמסלם: יש פה שאלה טכנית, האם אתה יכול לעבור מחוזה כזה לכזה.

דוד אמסלם: הרי אין לנו גם מחלוקת על זה שיצרן חשמל שמוכר חשמל שישלם את כל הדברים כמו כל מפעל רגיל.

דוד אמסלם: הוא הופך להיות מפעל, לא יצרן.

<תומר רוזנר: הוא יצרן.

דוד אמסלם: לכן יש פה שאלה טכנית, האם באמת אתה יכול לעבור מחוזה לחוזה, כן או לא.

דוד אמסלם: מצד שני, לי זה ברור שאם אתה מפעל, אהלן וסהלן, להפך, יש לנו עניין לעודד אותך לצריכה עצמית, בוודאי.

דוד אמסלם: היות שאנחנו לא מצויים בעניין, והיות שבעצם אני לא יודע מה יקרה, אמרתי: בוא נעשה את זה לשנתיים.

דוד אמסלם: עכשיו, מה תהיה המשמעות בשנתיים?

דוד אמסלם: מי שאושר לו אושר לו שנתיים, ואז נבדוק.

דוד אמסלם: אחרי שנתיים נעשה כאן דיון מחדש, מי שישב כאן יגיד: רק שנייה, יבוא השלטון המקומי ויגיד: אתם יודעים מה, חבר'ה, בדקנו במשך שנתיים והסתבר לנו שגונבים אותנו.

דוד אמסלם: ויכול להיות שהוא יגיד הפוך: חבר'ה, אתם יודעים מה, הכול בסדר, בוא נרחיב את זה בכלל על כל המדינה.

דוד אמסלם: אבל זאת נקודה למחשבה.

<חיים ביבס: יש גם אופציה שלישית, אדוני היושב-ראש.

דוד אמסלם: זאת אומרת, אנחנו יוצאים לאיזשהו טסט, לא יודעים לאן הוא הולך, אנחנו רוצים להרחיב אותו, לפחות לפי תפיסתי, להרחיב אותו במקסימום שאפשרי.

דוד אמסלם: מצד שני, ברגע שזה הופך להיות ביזנס זה כבר ביזנס, לכן אנחנו מנסים לאזן אותו.

דוד אמסלם: זה לא בא בהליך חקיקה רגיל.

דוד אמסלם: אני יכול להגיד: רבותי, זה לא קשור לדיון שלנו, זה כבר נושא חדש.

יעל כהן-פארן: בסדר גמור.

דוד אמסלם: בגלל שהנושא חשוב לי, בגלל זה אני רוצה גם באמת, חברת הכנסת שרן, זה בדם שלה, והיא ככה דוחפת את זה, ואני לא רוצה גם, לכן החלטתי, יאללה, בוא, נעשה טוב לעם ישראל, אמיתי.

דוד אמסלם: אבל יש להם פה חשש שאני לא מבטל אותו ובואו נעשה את זה לשנתיים, ובעוד שנתיים נבדוק את עצמנו.

דוד אמסלם: אם לא, יכול להיות שנרחיב אותו, יכול להיות שנצמצם.

דוד אמסלם: בואו נראה עוד שנתיים, אלוהים גדול.

<חיים ביבס: יש גם אופציה שלישית, אדוני היושב-ראש, שאנחנו בכלל נעשה את זה בעצמנו עכשיו.

דוד אמסלם: זה לא קשור.

דוד אמסלם: תעשו בעצמכם.

יעל כהן-פארן: אדרבה.

דוד אמסלם: דרך אגב, גם הם יכנסו לאירוע, אני מצפה שכל אחד גם גג פוטנציאלי שיעשה.

<קריאות: - - -

דוד אמסלם: כן.

<יונתן אייקנבאום: קודם כול אני מברך על המהלך.

<יונתן אייקנבאום: יש שני דברים חשובים: אחד, שלא כל עירייה תעשה מה שהיא רוצה כי זה מייצר בלגן ואי יציבות לתחום כולו.

<יונתן אייקנבאום: נקודה ראשונה.

<יונתן אייקנבאום: נקודה שנייה לגבי צריכה עצמית.

<יונתן אייקנבאום: מבחינת הרשות וגם מבחינת רשות המסים, צריכה עצמית זה מנותק מהרשת.

<יונתן אייקנבאום: אנחנו מדברים כאן על פטור למה שנקרא מונה נטו.

<יונתן אייקנבאום: זאת אומרת, כמו שהסברת, אדוני היושב-ראש, אתה בעצם צורך מה שאתה צורך ומה שאתה לא משתמש אתה מזרים לגריד ומושך אותו בזמן שאתה צריך אותו, זה נקרא מונה נטו וחשוב שככה זה יופיע, כי אחרת שוב נתווכח מה זה צריכה עצמית.

דוד אמסלם: עוד מעט אסביר לך.

<תומר רוזנר: הבנתי מה שזה אומר, אבל זה אומר שאפשר לשנות את זה מחר.

דוד אמסלם: תומר, כל חשמל מחובר לרשת, הוא מייצר עודפים ולוקח בלילה.

דוד אמסלם: אבל לא משנה, אני לא - - -

<תומר רוזנר: לצריכה עצמית.

דוד אמסלם: אני לא נכנס לנושא.

דוד אמסלם: הבנתי, זאת הכוונה שלנו, תודה.

דוד אמסלם: אני רוצה בעצם להביא את - - -

<תומר רוזנר: את שני הנושאים להצבעה.

דוד אמסלם: את שני הנושאים להצבעה אז אנחנו נשים אותם בקומפלט או אחד אחד?

<תומר רוזנר: איך שאתה רוצה.

<תומר רוזנר: אם יש מניעה מצד מישהו מחברי הכנסת.

דוד אמסלם: יש מניעה מצד מישהו שנביא את שניהם להצבעה באופן מה שנקרא מאוחד?

<תומר רוזנר: ואתם מבקשים הוראת שעה לשנתיים.

דוד אמסלם: כן.

דוד אמסלם: אז מי בעד בעצם השינויים כפי - - -

<עופר מסינג: ובאחריות היזם להביא את האישור לשימוש עצמי.

<תומר רוזנר: כמו בכל דבר.

דוד אמסלם: כמו בכל דבר, זה בסדר.

<תומר רוזנר: אז אתה רוצה שאחזור?

דוד אמסלם: כן.

<תומר רוזנר: למען הסר ספק, השינוי האחד הוא השינוי לגבי נוסח הערר כפי שרוני הקריאה אותו קודם, והשינוי השני לגבי הפוטו-וולטאי הוא כדלקמן: הוראת שעה לשנתיים, 200 מטר גג למטרות מגורים או נלווה לעסק וללא הגבלת מטרז' לצריכה עצמית.

דוד אמסלם: מי בעד השינויים כפי שהוקראו?

דוד אמסלם: שירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – 8

דוד אמסלם: נמנעים – אין

דוד אמסלם: השינויים אושרו.

דוד אמסלם: תודה רבה לכולם.

דוד אמסלם: הישיבה נעולה.